**2022 සැප්තැම්බර් මස 20 වන දින නිවිතිගල ප්‍රාදේශීය සභා රැස්වීම් ශාලාවේදි පවත්වන ලද සභා රැස්විමේ වාර්තාවයි.**

**2022 සැප්තැම්බර් මස 20**  **වන දින නිවිතිගල ප්‍රාදේශීය සභා රැස්වීම් ශාලාවේදි පෙ.ව 10.00ට ආරම්භ කර පවත්වන ලද සභා රැස්විමේ වාර්තාවයි.**

**පහත නම් සදහන් ගරු මන්ත්‍රීතුමන්ලා හා මන්ත්‍රීතුමියන් රැස්වීමට සහභාගී වූහ.**

* **නිවිතිගල ප්‍රාදේශීය සභා ගරු සභාපති කුලතුංග ලියනගේ මහතා**
* **නිවිතිගල ප්‍රාදේශීය සභා ගරු උප සභාපති විජිත වැරණියගොඩ මහතා**
* **නිවිතිගල ප්‍රාදේශීය සභා ගරු මන්ත්‍රී බුද්ධික ප්‍රේමරත්න මහතා**
* **නිවිතිගල ප්‍රාදේශීය සභා ගරු මන්ත්‍රී සොමී ගුණවර්ධන මහතා**
* **නිවිතිගල ප්‍රාදේශීය සභා ගරු මන්ත්‍රීනි ඉනෝකා ප්‍රියදර්ශනි මහත්මිය**
* **නිවිතිගල ප්‍රාදේශීය සභා ගරු මන්ත්‍රී චන්දු නිරෝෂන් මහතා**
* **නිවිතිගල ප්‍රාදේශීය සභා ගරු මන්ත්‍රී ලෝහිත වේරගම මහතා**
* **නිවිතිගල ප්‍රාදේශීය සභා ගරු මන්ත්‍රී ගාමිණී ඉන්ද්‍රජිත් නොරගල්ල මහතා**
* **නිවිතිගල ප්‍රාදේශීය සභා ගරු මන්ත්‍රී සුරංග ප්‍රභාත් මහතා**
* **නිවිතිගල ප්‍රාදේශීය සභා ගරු මන්ත්‍රී නුවන් ප්‍රසාද් මහතා**
* **නිවිතිගල ප්‍රාදේශීය සභා ගරු මන්ත්‍රී දුමින්ද සම්පත් මහතා**
* **නිවිතිගල ප්‍රාදේශීය සභා ගරු මන්ත්‍රී ලහිරු රත්නායක මහතා**
* **නිවිතිගල ප්‍රාදේශීය සභා ගරු මන්ත්‍රිනී ලක්මාලි ඩයස් අබේගුණවර්ධන මහත්මිය**
* **නිවිතිගල ප්‍රාදේශීය සභා ගරු මන්ත්‍රිනී ගයනා චින්තානි මහත්මිය**
* **නිවිතිගල ප්‍රාදේශීය සභා ගරු මන්ත්‍රී සුසාන්ත රූපසිංහ මහතා**
* **නිවිතිගල ප්‍රාදේශීය සභා ගරු මන්ත්‍රී සුරේෂ් කාන්ත් මහතා**
* **නිවිතිගල ප්‍රාදේශීය සභා ගරු මන්ත්‍රිනී නීතා එක්නැලිගොඩ මහත්මිය**
* **නිවිතිගල ප්‍රාදේශීය සභා ගරු මන්ත්‍රිනී නිශාන්ති ප්‍රියදර්ශනි මහත්මිය**
* **නිවිතිගල ප්‍රාදේශීය සභා ගරු මන්ත්‍රිනී චම්පිකා මධුමති මහත්මිය**
* **නිවිතිගල ප්‍රාදේශීය සභා ගරු මන්ත්‍රී සුනිල් ශාන්ත ගුණතිලක මහතා**
* **නිවිතිගල ප්‍රාදේශීය සභා ගරු මන්ත්‍රී ශාන්ත සේනා රත්නායක මහතා**
* **නිවිතිගල ප්‍රාදේශීය සභා ගරු මන්ත්‍රී චමින්ද කුමාර ප්‍රනාන්දු**
* **නිවිතිගල ප්‍රාදේශීය සභා ගරු මන්ත්‍රී ආර් ඒ වසන්ත මහතා**

සහභාගී වූ නිලධාරින්,

එම්.කේ.පුෂ්පකුමාරි මිය-ලේකම්

පී.ආර් නයගරා නේදියන් රෝෂා මිය-කළමනාකරණ සේවා නිලධාරී

ගරු මන්ත්‍රීවරුන්ගේ හා මන්ත්‍රීතුමියන්ගේ පැමිණීම සනාථ කිරීම

* ගරු සභාපති කුලතුංග ලියනගේ මහතා අත්‍යාවශ්‍ය කටයුත්තක් සඳහා ගරු සභාවෙන් නික්ම ගිය අතර සභාවේ ඉදිරි කටයුතු කරගෙන යාම සඳහා ගරු උපසභාපති විජිත වැරණියගොඩ මහතා වෙත කටයුතු භාර දෙන ලදි.
* සියළුම මන්ත්‍රීවරුන් සභාවට පැමිණෙන ලදි.

2022.08.16 වන දින සභා වාර්තාව සභා සම්මත කිරිම.

2022.08.16 වන දිනැති සභා වාර්තාව අඩුපාඩු කිසිවක් වේනම් පෙන්වා දෙන ලෙසත් නොඑසේනම් ලියා ඇති සැටියෙන් සම්මත කිරීම සුදුසු බව ගරු උප සභාපති විජිත වැරණියගොඩ මහතා සභාවට යෝජනා කළ අතර ගරු මන්ත්‍රී සුසාන්ත රූපසිංහ මහතා විසින් ස්ථිර කරන ලදි.ඒ අනුව 2022.08.16 දිනැති සභා වාර්තාවේ සංශෝධන කිසිවක් නොතිබූ බැවින් ඉදිරිපත් කරන ලද සභා වාර්තාව යෝජනා ස්ථීරත්වයෙන් සභා සම්මත විය.

1. සභාපතිවරයා විසින් කරනු ලබන නිවේදන

* 2022.08.23 වන දිනැති Regional Laboratory-National Water Supply & drainage Board-Muwagamuwa,Rathnapura විසින් එවන ලද ඇලපාත උපකාර්යලයේ ජල සාම්පල් වාර්තාව ඉදිරිපත් කිරීම.ඒ අනුව මහජන සෞඛ්‍ය පරීක්ෂකතුමා විසින් ඉදිරිපත් කරන ලද වාර්තාව ඉදිරිපත් කිරීම-මිනිස් මල මිශ්‍ර හා වෙනත් බැක්ටීරියා ප්‍රමාණය අධික බැවින් පාරිභෝජනය නුසුදුසු නිසාත් ආයුර්වේද සායනයට සහ මහජන පුස්තකාලයට පැමිණෙන ජනතාව ජලය පාරිභෝජනය කරන නිසාත් ඒ සම්බන්ධව කඩිනමින් විසඳුම් ලබා ගන්නා ලෙස දන්වා ඇත.

1. අධි ක්ලෝරීණය කිරීම.
2. සුදුසු ජල ෆිල්ටරයක් භාවිතා කිරීම.
3. උණුකර පානය කිරීම.
4. යථා පරිදි කල් දි ඇති ප්‍රශ්ණ - නැත
5. ප්‍රාදේශීය සභාව වෙත එවන ලද සංදේශ, පෙත්සම්
6. යථා පරිදි කල්දි ඇති යෝජනා
   1. ගරු සභාපති කුලතුංග ලියනගේ මහතාගේ යෝජනා
7. නො.472/A/1, ඇලපාත දකුණ,රත්නපුර පදිංචි කේ.අයනි ඉමල්කා කුරුවිට මිය විසින් ගඟුල්විටිය මාර්ගයෙන් අතුරු මාර්ගයට ආසන්නව මාර්ග මධ්‍යයේ සිට අඩි 21ක් දුරින් යුතුව ඉදිකරන ගොඩනැගිල් සැලසුමට අදාලව සභාව විසින් ගිවිසගන්නා ලද නිර්වන්දි ගිවිසුම ගරු සභාවේ අනුමැතිය ලබා ගැනීම සඳහා වන ගරු සභාපතිතුමාගේ යෝජනාව ගරු උප සභාපති විජිත වැරණියගොඩ මහතා විසින් ඉදිරිපත් කළ අතර එම යෝජනාව ගරු මනත්‍රීනි නීතා එක්නැලිගොඩ මහත්මිය විසින් ස්ථිර කරන ලදි.

ඒ අනුව ගරු සභාවේ කරුණු විමසීමේදී ගිවිසගන්නා ලද නිර්වන්දි ගිවිසුම අනුව ඉදිරි කටයුතු සිදුකිරීම සුදුසු බව ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.

1. 2023 වර්ෂයට අදාලව බල ප්‍රදේශයේ සිදුකළ යුතු සංවර්ධන කාර්යයන්ට අදාලව සංවර්ධන යෝජනා ලබාගෙන 2023 වර්ෂයේ ක්‍රියාකාරි සැලැස්මට ඇතුළත් කර අයවැය මගින් ප්‍රතිපාදන වෙන්කර ගත යුතුව ඇත.2022 වර්ෂයේ ප්‍රතිපාදන වෙන්කර ක්‍රියාත්මක කළ යුතුව පවතින සංවර්ධන ව්‍යාපෘති වර්තමානයේ රටේ පවතින භාණ්ඩ මිල උච්චාවචනය වීම් මෙන්ම ජාතික අයවැය චක්‍රලේඛ 03/2022 යටතේ රාජ්‍ය වියදම් පාලනය කිරීම හේතුවෙන් ක්‍රයාත්මක කිරීමට අපොහසත් වී ඇත.මෙම වර්ෂය තුළ මෙම සංවර්ධන ව්‍යාපෘති ක්‍රියාත්මක කිරීමට හැකිවේද යන්න නිශ්චය කළ නොහැකි බැවින් 2023 වර්ෂය සඳහාද 2022 වර්ෂයේ ක්‍රියාත්මක කිරීමට නොහැකි වූ එම සංවර්ධන යෝජනාවන්ම ක්‍රියාත්මක කරන්නේද යන්න තීරණය කිරීම සඳහා වන ගරු සභාපති කුලතුංග ලියනගේ මහතාගේ යෝජනාව ගරු උප සභාපති විජිත වැරණියගොඩ මහතා විසින් ඉදිරිපත් කළ අතර එම යෝජනාව ගරු මන්ත්‍රී චන්දු නිරෝෂන් මහතා විසින් ස්ථීර කරන ලදි.

ඒ අනුව ගරු සභාවේ කරුණු විමසීමේදී 2022 වර්ෂයේදී ක්‍රියාත්මක කිරීම සඳහා යෝජිත සංවර්ධන ව්‍යාපෘති ක්‍රියාත්මක කිරීමට නොහැකි වීම නිසා එම යෝජනාම 2023 වර්ෂයේදී ක්‍රියාත්මක කිරීම සඳහා ක්‍රියාකාරි සැලැස්මට ඇතුළත් කිරීම සුදුසු බව ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.

1. පහල එරබද්ද,දෑල ලිපිනයෙහි පදිංචි ඊ.ඩබ් මෛත්‍රිපාල යන අය පවුලේ පස්දෙනෙකු නඩත්තු කරමින් ජීවත් වන ස්ථීර ආදායමක් නොමැති අයෙක් වන අතර නිවසක් සාදාගැනීම සඳහා ඉඩම් කොටසක් තිබුණද නිවසක් සාදා ගැනීමට හැකියාවක් නොමැති බැවින් ඒ සඳහා සෙවිලි තහඩු ලබා ගැනීමට නිවිතිගල ප්‍රාදේශීය සභාව වෙත ඉල්ලීමක් කර ඇත.ඒ පිළිබඳව ගරු සභාවේ තීරණයක් ගැනීම සඳහා වන ගරු සභාපති කුලතුංග ලියනගේ මහතාගේ යෝජනාව ගරු උප සභාපති විජිත වැරණියගොඩ මහතා විසින් ඉදිරිපත් කළ අතර එම යෝජනාව ගරු මන්ත්‍රී චන්දු නිරෝෂන් මහතා විසින් ස්ථීර කරන ලදි.

ඒ අනුව ගරු සභාවේ කරුණු විමසීමේදී 03/2022 චක්‍රලේක (xii) අනුව සුභසාධන සහ සහනාධාර කටයුතු කිරීමේදී අත්‍යාවශ්‍ය ප්‍රතිලාභ ලැබියයුතු අය වෙත පමණක් ලබා දීමට කටයුතු කරන ලෙස අවධාරණය කර ඇති බැවින් සහ නිවිතිගල ප්‍රාදේශිය සභාවේ ප්‍රමාණවත් ප්‍රතිපාදන නොමැති නිසා ඉදිරියේදී ඒ සඳහා හැකියාව ලැබුණහොත් එම සහනාධාර ලබා දීමට කටයුතු කිරීම සුදුසු බව ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.

1. සතිපොළ/පොදු වෙළඳපොල නව තක්සේරුව නිසා පෙර ගෙවු කඩකුලියට වඩා විශාල ප්‍රමාණයකින් එකවර කඩ කුලිය වැඩිවීම නිසා ආර්ථික අපහසුතාවයකින් ව්‍යාපාර කටයුතු කරගෙන යන ඔවුන්ට කඩකුලී ගෙවීම අපහසු බවත්.කඩකුලී ගෙවීම ප්‍රමාද වීම නිසා දඩ මුදලක්ද සමග කඩකුලී ගෙවීමට සිදුව ඇති බවත් එබැවින් කඩකුලී සහ ප්‍රමාද ගාස්තු ගෙවීම වෙනුවෙන් සහනයක් ලබා දෙන ලෙස පහත කඩහිමියන් විසින් ඉල්ලීමක් කර ඇත.ඒ පිළිබඳව ගරු සභාවේ තීරණයක් ගැනීම සඳහා වන ගරු සභාපති කුලතුංග ලියනගේ මහතාගේ යෝජනාව ගරු උපසභාපති විජිත වැරණියගොඩ මහතා විසින් ඉදිරිපත් කළ අතර එම යෝජනාව ගරු මන්ත්‍රී බුද්ධික ප්‍රේමරත්න මහතා විසින් ස්ථිර කරන ලදි.

|  |  |  |
| --- | --- | --- |
| කඩ කාමර අංකය | පොදු වෙළඳපොල කඩ කාමඑ හිමියන්ගේ නම | දඩ මුදල |
| 1 | සුමිත් ලාල් ජයරත්න මයා | 2,430.00 |
| 2 | එච්.එල් එල් රම්‍යලතා මිය | 2,430.00 |
| 3 | පී කේ ප්‍රභාත් ජයලාල් මයා | 3,720.00 |
| 4 | පී කේ ප්‍රභාත් ජයලාල් මයා | 3,720.00 |
| 5 | තිස්ස එච්. ලියනගේ මයා | 2,460.00 |
| 6 | තිස්ස එච්. ලියනගේ මයා | 2,460.00 |
| 7/8 | ඒ ප්‍රියන්ත කුමාර කුලසුරීය මයා | 5,760.00 |
| 9 | ඩී එස් මායාදුන්නේ මයා | 800.00 |
| 10 | කේ ඒ අරුණ පියදාස මයා | 2,400.00 |
| 11 | ඒ ප්‍රියන්ත කුමාර කුලසුරිය මහතා | 2,860.00 |
| 12 | එම්.කේ.රංජිත් සිරිපාල මයා | 2,520.00 |
| 13 | පී කේ ප්‍රභාත් ජයලාල් මයා | 2,520.00 |
|  | **මුළු එකතුව** | **34,080.00** |

|  |  |  |
| --- | --- | --- |
| කඩ කාමර අංකය | සතිපොළ කඩ කාමර හිමියන්ගේ  නම | දඩ මුදල |
| 1 | ඒ.එම් සේනාරත්න මයා | 650.00 |
| 2 | බී ඒ තුෂාර බ්‍රහ්මනායක මයා | 1050.00 |
| 3 | ජී ඩබ් ස්ටීවන් මයා | 2500.00 |
| 4 | ඩබ්.කේ ඩී චතුමිණ මයා | 1605.00 |
| 5 | කේ දිනේෂ් ප්‍රසන්න මයා | 1625.00 |
| 6 | ඩබ්.කේ සුගතදාස මයා | 1200.00 |
| 7 | එම් නිමල් ප්‍රේමතිලක මයා | 1200.00 |
| 8 | ජෝර්ජ් ඇන්ටනී වරගීස් මයා | 3800.00 |
| 9 | එස් සුබ්‍රමනියම් මයා | 2860.00 |
| 10 | එම් එල් ලාල් ටෝනි පෙරේරා මයා | 2,175.00 |
| 11 | එම් ඒ චමින්ද චන්ද්‍රසේන මයා | 2,175.00 |
| 12 | යු කේ ප්‍රියන්ත මයා | 2,205.00 |
|  | **මුළු එකතුව** | **23,045.00** |

ඒ අනුව ගරු සභාවේ කරුණු විමසීමේදී පසුගිය කාලයේ පැවති ආර්ථික අර්බුදකාරී තත්වය සහ ඉන්ධන සපුරා ගැනීමේ අපහසුව නිසා කඩ කුලී ගෙවීම අපහසු වීම නිසා සතිපොළ කඩකාමර හිමියන්ගේ ජනවාරි,පෙබරවාරි සහ මාර්තු මාසයන්ට අදාල කඩකුලියට අදාල ප්‍රමාද ගාස්තු රු.23,045.00 ක්ද පොදුවෙළඳපොල කඩකාමර හිමියන්ගේ කඩකුලියට අදාල ප්‍රමාද ගාස්තු රු.34,080.00 ක්ද ලෙස මුළු මුදල රු.57,125.00ක මුදල පමණක් නිදහස් කිරීම සඳහා වන ඉල්ලීමක් ගරු ආණ්ඩුකාරතුමා වෙත ඉදිරිපත් කිරීම සුදුසු බව ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.

1. 2022/09/14 වන දින පවත්වන ලද මුදල් ප්‍රතිපත්ති කාරක සභාවේ වාර්තාවේ ඇතුළත් පහත සඳහන් ප්‍රසම්පාදන මණ්ඩල තීරණ සඳහා ගරු සභාවේ අනුමැතිය ලබා ගැනීමට ගරු උප සභාපති විජිත වැරණියගොඩ මහතා විසින් කරන ලද යෝජනාව ගරු මන්ත්‍රී බුද්ධික ප්‍රේමරත්න මහතා විසින් ස්ථීර කරන ලදි.ඒ අනුව පහත සඳහන් ටෙන්ඩර් මණ්ඩල තීරණ ක්‍රියාත්මක කිරීම සුදුසු බව ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.

**01.මිල ගණන් ඉදිරිපත් කිරීම**

I) චේන්සෝ යන්ත්‍රය සඳහා මිල ගණන්.

නිවිතිගල ප්‍රාදේශීය සභා බල ප්‍රදේශයේ අනතුරුදායක ගස් කපා ඉවත් කිරීම සඳහා චේන්සෝ යන්ත්‍රයක් මිලදී ගැනීම වෙනුවෙන් මිල ගණන් 06ක් කැඳවන ලදුව ඒ අතරින් මිල ගණන් 2ක් පමණක් ලැබී තිබුණි. ඒ පිළිබඳ විස්තර පහත දැක්වේ.

|  |  |  |
| --- | --- | --- |
| විස්තරය | ඒ.එන්.ජී. එන්ටප්‍රයිසස් පුද්. සමාගම, ගුඩ්ෂෙඩ් පාර, රත්නපුර. | කුමාරසිරි ස්ටෝරස්, නො 57/1, කලවාන පාර, නිවිතිගල. |
| නිවිතිගල ප්‍රාදේශීය සභාව සඳහා චේන්සෝ යන්ත්‍රයන් මිලදී ගැනීමට අදාලව ඉදිරිපත් වී ඇති මිල ගණන්. | 1. ඉන්ධන වරගය - පෙට්‍රල් 2. චේන් එක සහ ගයිඩ් බාර් නොමැතිව බර - 7.5kg 3. ගයිඩ් බාර් එකේ දිග - අඟල් 22 4. ඉන්ධන ටැංකියේ ධාරිතාවය - 550ml 5. එංජිමේ වේගය සමග උපරිම කැපුම් ප්‍රමාණය - RBM 10,000 6. එංජින් ධාරිතාවය - 2.2kw/8,500 RPM 7. වගකීම - මාස 6යි 8. මිල - රු. 69,000/= | 1. ඉන්ධන වරගය - පෙට්‍රල් සහ 2T ඔයිල් 2. චේන් එක සහ ගයිඩ් බාර් නොමැතිව බර - 5.5kg 3. ගයිඩ් බාර් එකේ දිග - 55cm 4. ඉන්ධන ටැංකියේ ධාරිතාවය - 550ml 5. එංජිමේ වේගය සමග උපරිම කැපුම් ප්‍රමාණය - 11,000 rpm 6. එංජින් ධාරිතාවය - 2.6 kw 7. වගකීම - මාස 3යි (එංජින් එක සඳහා පමණයි) 8. මිල - රු. 78,000/= |

මෙම මිල ගණන් පරීක්ෂා කිරීමෙන් පසු කමිටුවේ තීරණය වූයේ ලැබී ඇති මිල ගණන් තාක්ෂණ ඇගයීම් කමිටුව වෙත යොමු කර ලැබෙන නිරදේශ අනුව කටයුතු කිරීම සුදුසු බවයි.

**II) LENOVO ලැප් ටොප් යන්ත්‍රයේ බැටරි සඳහා මිල ගණන්**

නිවිතිගල ප්‍රාදේශීය සභාවේ තිබෙන LENOVO ලැප් ටොප් යන්ත්‍රයක අක්‍රීය වී ඇති බැටරියක් වෙනුවට නව බැටරියක් යෙදීම සඳහා මිල ගණන් 07ක් කැඳවන ලදුව ඒ අතරින් මිල ගණන 3ක් ලැබී තිබුණි. ඒ පිළිබඳ විස්තර පහත දැක්වේ.

|  |  |  |  |
| --- | --- | --- | --- |
| විස්තරය | ඉමාගෝ කම්පියුටරස්, නො 255 1/1, බණ්ඩාරනායක මාවත, රත්නපුර. | ඔනිම්ට්‍රා හයි - ටෙක් සොලූෂන් (පුද්) සමාගම, නො.278, කොළඹ පාර, මොරගහයට, රත්නපුර. | බ්ලූ කාබන් (පුද්) සමාගම, 757/5, කරපිංච පාර, හිදැල්ලන, රත්නපුර. |
| LENOVO ලැප් ටොප් යන්ත්‍රයේ බැටරි සඳහා ඉදිරිපත් වී ඇති මිල ගණන් | * Lenovo iDeapad 100 15iBD(S/N-PFOCKTZX) * Laptop Battery Replacement – Rs.24,750.00 * 6 Months Warranty | * වර්ගය - Lenovo * වගකීම් කාලය - මාස 6යි * මිල - 21,304.00 + vat රු. 24,499.60 | * වර්ගය - Lenovo * වගකීම් කාලය - මාස 6යි * මිල - 24,600.00 |

* ඉහත මිල ගණන් පරීක්ෂා කිරීමෙන් පසු කමිටුවේ තිරණය වුයේ අවම මිල ගණන් ඉදිරිපත් කර ඇති ඔනිම්ට්‍රා හයි - ටෙක් සොලූෂන් (පුද්) සමාගම, නො.278, කොළඹ පාර, මොරගහයට, රත්නපුර වෙතින් රු. 24,499.60ක මිල ගණන් යටතේ මාස 6ක වගකිම සහිත Lenovo වරගයේ බැටරියක් මිලදී ගැනීම සුදුසු බවයි.

**III) ඉවතලන කසළ අලෙවි කිරීම සඳහා මිල ගණන්**

නිවිතිගල ප්‍රාදේශීය සභාවේ සහ ඇලපාත උප කාරයාලයේ ඝන අපද්‍රව්‍ය ඒකකයේ ඉවතලන කසළ අලෙවි කිරීම සඳහා මිල ගණන් 9ක් කැඳවන ලදුව ඒ අතරින් මිල ගණන් 2ක් පමණක් ලැබී තිබුණි. ඒ පිළිබඳ විස්තර පහත දැක්වේ.

|  |  |  |
| --- | --- | --- |
| ඉවතලන කසළ සඳහා ඉදිරිපත් වී ඇති මිල ගණන් | කේ. පුෂ්පකුමාර, මලව, කුරුවිට | සිලෝන් එමරල් වේ (පුද්) සමාගම, නො 622A, නව නගරය, රත්නපුර. |
| ප්ලාස්ටික් බෝතල් - 1 KG සඳහා මිල | - | රු.45.00 |
| බියර් ටින් - 1 KG සඳහා මිල | රු. 100.00 | රු.90.00 |
| පොල් කටු - 1 KG සඳහා මිල | රු.30.00 | රු.20.00 |
| සුදු පොලිතින් | රු.10.00 | රු.65.00 |
| තහඩු - 1 KG සඳහා මිල | රු.20.00 | - |
| ප්ලාස්ටික් - 1 KG සඳහා මිල | රු.80.00 | රු.65.00 |
| ඇළුමිනියම් - 1 KG සඳහා මිල | රු.140.00 | රු.90.00 |
| යකඩ - 1 KG සඳහා මිල | රු.50.00 | - |
| ජනෙල් වීදුරු සුදු - 1 KG සඳහා මිල | රු.03.00 | - |

මෙයට අමතරව සිලෝන් එමරල් වේ (පුද්) සමාගම, නො 622A, නව නගරය, රත්නපුර වෙතින් බේල් කරන ලද ප්ලාස්ටික් බෝතල් 1 KGක් සඳහා රු.55/= ක් හා යෝගට් කෝප්ප 1 KGක් සඳහා රු. 35/= ක් වශයෙන් ද මිල ගණන් ඉදිරිපත් කර ඇත.ඒ අනුව ප්ලාස්ටික් බෝතල්, බෙිල් කරන ලද ප්ලාස්ටික් බෝතල්, සුදු පොලිතින් සහ යෝගට් කෝප්ප සිලෝන් එමරල් වේ (පුද්) සමාගම, නො 622A, නව නගරය, රත්නපුර වෙත ද බියර් ටින්. පොල් කටු. තහඩු, ප්ලාස්ටික්, ඇළුමිනියම්, යකඩ සහ ජනෙල් වීදුරු (සුදු) කේ. පුෂ්පකුමාර, කුමාර මෙට්ල්ස්, මලව, කුරුවිට වෙත ද අලෙවි කිරීම සුදුසු බව කමිටුව තීරණය කරන ලදී.

**IV) RW/2077 ටේලරයේ අලුත්වැඩියා කටයුතු සඳහා මිල ගණන්**

නිවිතිගල ප්‍රාදේශීය සභාවේ SGRC 1400 ට්‍රැක්ටර් රථයේ RW/2077 ටේලරයේ අලුත්වැඩියා කටයුතු සඳහා මිල ගණන් 03ක් කැඳවන ලදුව එම මිල ගණන් 03ම ලැබී තිබුණි. ඒ පිළිබඳ විස්තර පහත දැක්වේ.

|  |  |  |  |
| --- | --- | --- | --- |
| විස්තරය | මිල්සම් ලියවන පට්ටල් වැඩපල, අංක 31, ශ්‍රී බෝධිරාජාරාම මාවත, රත්නපුර. | ඔසුර මෝටරස්,  නො.42/16A,  කොස්පැලවින්න,  රත්නපුර | මංජු ගරාජ්, සිදුරුපිටිය, නිවිතිගල. |
| 1. ගෙවීගිය ටේලර් පින් දෙක ගලවා තව් පුරවා අලුත් පින් 2ක් ලියවා ගැනීම. | රු. 6,000/= | රු. 6,500/= | රු. 6,650/= |
| 1. පිටුපස දොර ගලවා දිරාගිය තහඩුව කපා ඉවත් කර අලුත් තහඩුවක් පාස්සා ඇන්ට්‍රික්‍රොස් ආලේප කිරීම. | රු. 8,500/= | රු. 8,750/= | රු. 9,000/= |
| 1. දිරා ඇති පිටුපස දොරකණු 6mm ඝනකම තහඩු බ්‍රැකට් කපා පෑස්සීම. | රු. 5,500/= | රු. 5,750/= | රු. 5,700/= |
| මුළු මුදල රු. | රු. 20,000/= | රු. 21,000/= | රු. 21,350/= |

මෙම මිල ගණන් පරීක්ෂා කිරීමෙන් පසු කමිටුවේ තීරණය වූයේ අවම මිල ගණන් ඉදිරිපත් කර ඇති මිල්සම් ලියවන පට්ටල් වැඩපල, අංක 31, ශ්‍රී බෝධිරාජාරාම මාවත, රත්නපුර වෙතින් RW/2077 ටේලරයේ අලුත්වැඩියා කටයුතු සිදු කිරීම සුදුසු බවයි.

02. ඇස්තමේන්තු ඉදිරිපත් කිරීම.

I. දොළොස්වල කොම්පෝස්ට් පෝර අංගනයේ ගොඩනැගිල්ල සඳහා වැසිකිලි 02ක් ඉදිකිරීම - 2(5’ 6” X 5’.0”) සඳහා කාරමික නිලධාරීතුමිය විසිනි සකසන ලද රු. 570,000.00ක් වටිනා ඇස්තමේන්තුව අනුමැතිය සඳහා ඉදිරිපත් කිරීම.කමිටුවේ අනුමැතිය ලබාදීමට තීරණය විය.

(05) හදිසි යෝජනා-නැත

(06) මුදල් ප්‍රතිපත්ති කාරක සභා වාර්තාව-2022.09.14 වන දින පැවැත් වූ මුදල් ප්‍රතිපත්ති කාරක සභා වාර්තා සභාවට ඉදිරිපත් කිරීම-

2022.09.20 දින සභාව සඳහා න්‍යාය පත්‍රයේ ඇමුණුම් වශයෙන් ඉදිරිපත් කර ඇති ඉහත සඳහන් මුදල් ප්‍රතිපත්ති කාරක සභා වාර්තා මෙම සභා වාර්තාවේ කොටසක් වශයෙන් පිළිගෙන සභාගත කරන ලදී**.**

(07) ආදායම් ප්‍රගති වාර්තාව -අගෝස්තු 2022

2022.9.20 දින සභාව සඳහා න්‍යාය පත්‍රයේ ඇමුණුම් වශයෙන් ඉදිරිපත් කර ඇති ආදායම් ප්‍රගති වාර්තාව- අගෝස්තු 2022 සභා වාර්තාවේ කොටසක් වශයෙන් පිළිගෙන සභාගත කරන ලදී.

(08) ආදායම් හා වියදම් වාර්තාව- අගෝස්තු 2022

2022.09.20 දින සභාව සඳහා න්‍යාය පත්‍රයේ ඇමුණුම් වශයෙන් ඉදිරිපත් කර ඇති ආදායම් හා වියදම් වාර්තාව - අගෝස්තු 2022 වාර්තාව මෙම සභා වාර්තාවේ කොටසක් වශයෙන් පිළිගෙන සභාගත කරන ලදී.

(09) ප්‍රා ස 14 හා ප්‍රා ස 16- අගෝස්තු 2022

2022.09.20 දින සභාව සඳහා න්‍යාය පත්‍රයේ ඇමුණුම් වශයෙන් ඉදිරිපත් කර ඇති ප්‍රාස14 සහ ප්‍රාස 16 - අගෝස්තු 2022 වාර්තාව මෙම සභා වාර්තාවේ කොටසක් වශයෙන් පිළිගෙන සභාගත කරන ලදී.

(10) වියදම් විශ්ලේෂණ වාර්තාව-අගෝස්තු 2022

2022.09.20 දින සභාව සඳහා න්‍යාය පත්‍රයේ ඇමුණුම් වශයෙන් ඉදිරිපත් කර ඇති වියදම්

විශ්ලේෂණ වාර්තාව-අගෝස්තු 2022 මෙම සභා වාර්තාවේ කොටසක් වශයෙන් පිළිගෙන සභාගත කරන ලදී.

(11) විගණන හා කළමනාකරණ කමිටු වාර්තාව-2022/06/02

2022.09.20 වන දින සභාව සඳහා න්‍යාය පත්‍රයේ ඇමුණුම් වශයෙන් ඉදිරිපත් කර ඇති විගණන හා කළමනාකරණ කමිටු වාර්තාව මෙම සභා වාර්තාවේ කොටසක් වශයෙන් පිළිගෙන සභාගත කරන ලදී.

(12) වෙනත් කාරණා-සභිකයන්ගේ අදහස් දැක්වීම

1. **ගරු මන්ත්‍රීනි ඉනෝකා ප්‍රියදර්ශනි මහත්මිය**

RDA මගින් සිදුකළ කිලෝමීටර් 100000 මාර්ග සංවර්ධන ව්‍යාපෘතිය මගින් කළ පෑබොටුව කිරිගස්වත්ත මාර්ගයේ කරවිට නිලන්ත කන්ට්‍රක්ෂන් කොන්ත්‍රාත්කරු ලෙස කටයුතු කළා.මම මන්ත්‍රීධුරයට පත්වීමට පෙර හිටපු රත්නතිලක නිලමේ මන්ත්‍රීතුමා එහි ගිවිසුම් අත්සන් කොට සියළු මුලික කටයුතු සිදුකර තිබුණා.නමුත් එම මාර්ගයෙන් පවුල් පහක්වත් ප්‍රතිලාභ ලබා ගන්නේ නැහැ.පාරක් හදනවා නම් මිනිස්සු 50ක්වත් ඉන්න තැනක් වෙන්න ඕනි.මැණික් ව්‍යාපාරිකයෙක් විසින් ඒ ප්‍රදේශයේ ඉඩමක් මිලට ගෙන ඇති අතර එම පුද්ගලයා කියන්නේ තමා විසින් ඒ පාර සකස් කළ බවයි.ප්‍රදේශවාසීන් ඒ පිළිබඳව චෝදනා කරනවා. මාර්ගයේ විස්තර දක්වමින් කිසිදු නාමපුවරුවක් මෙතෙක් එම ස්ථානයේ සවිකර නැහැ.ඒ නිසා කඩිනමින් එම මාර්ගයේ විස්තර දක්වමින් එම ස්ථානයේ නාමපුවරුවක් සවිකරන ලෙස අදාල බලධාරීන් වෙත දන්වන ලෙස කාරුණිකව ඉල්ලා සිටිනවා.

1. **ගරු මන්ත්‍රී චන්දු නිරෝෂන් මහතා**

නිවිතිගල මහජන ක්‍රීඩාපිටියේ දැනට තණකොළ කපමින් පවතිනවා.දීර්ඝකාලීනව ක්‍රීඩාපිටිය නඩත්තු කරන්න ස්ථීර සේවකයෙක් පත්කරනවා නම් වඩාත් හොඳයි.පාතකඩ ක්‍රීඩා පිටිය ගංවතුරට යටවීමෙන් පසු තණකොළ විශේෂයක් මුළු ක්‍රීඩාපිටිය පුරාම වැවිලා තියෙනවා.ඒ නිසා තණකොළ කැපීමට කටයුතු කරනවා නම් හොඳයි.පාතකඩ ප්‍රධාන මාර්ගයේ RDA ට අයිති කොටසේ කාණු ගොඩදැමීමේ කටයුතු කළ යුතුයි.ඒ සම්බන්ධව අදාල පාර්ශව දැනුවත් කරන ලෙස කාරුණිකව ඉල්ලා සිටිනවා.

1. **ගරු මන්ත්‍රී ශාන්ත රත්නායක මහතා**

සමන්ගම,ඉළුබ්බුළුව ප්‍රදේශයේ අවුරුදු 15ක් තිස්සේ එක් පවුලක් පදිංචි වෙලා සිටිනවා.ඔවුන් විසින් සම්පුර්ණයෙන් තම නිවස සකස් කරලා තියෙනවා.ඒ වගේම ඉතාම අසීරුවෙන් ලයිට් අරගෙනත් තියෙනවා.නමුත් මෑතකදී ප්‍රාදේශිය ලේකම් කාර්යාලය මගින් එම ස්ථානය රජයට අයත් බැවින් එම ස්ථානයෙන් ඉවත් වෙන ලෙස ලිපියක් මගින් දන්වලා තියෙනවා.මේ මිනිසුන් ඉතා අහිංසකයි.යන්න එන්න තැනක් නැහැ.එම ප්‍රදේශයේම මිනිසුන්ට බෙදාදීම සඳහා ඉඩම් කට්ටි කරලා තියෙනවා.නමුත් ප්‍රාදේශිය ලේකම් කිසිදු සානුකම්පිත හැඟීමකින් තොරව නිවසෙන් ඉවත් කිරීමට කටයුතු කරලා තියෙනවා.දිස්ත්‍රික් ලේකම්ගේ අනුමැතියෙන් ඔවුන්ට යම් සහනයක් සැලසීමේ හැකියාව තිබුණා.නමුත් එසේ කළේ නැහැ.මෙවැනි මිනිසුන් වෙනුවෙන් යමක් කරන්න බැරි නම් දේශපාලඥයෝ මොනවට ඉන්නවාද කියලා හිතාගන්න බැහැ.ඉන්න තැන අහිමි වූ මේ මිනිසුන්ට මම මගේ ඉඩම් කොටසක් පරිත්‍යාග කළා ඔවුන්ගේ නිවාස හදාගන්න.ඒ තරමටම ඒ මිනිසුන් අසරණයි.ඒ බව හැමෝම දන්නවා.ඩෙංගු රෝගය වේගයෙන් පැතිර යන මෙම ප්‍රදේශයේ නැවතත් ඩෙංගු පැතිරීම වේගවත් වී ඇති බව දක්නට ලැබුණා.ඒ නිසා මේ ගැන කඩිනමින් අවධානය යොමුකරන ලෙස කාරුණිකව ඉල්ලා සිටිනවා.

1. **ගරු මන්ත්‍රී සුරේෂ් කාන්ත් මහතා**

පසුගිය සභාවාර වලදී ඉල්ලා සිටි පරිදි ප්‍රාදේශීය ලේකම්තුමා සහ වසම්භාර සමෘද්ධි නිලධාරීන් සමග සාකච්ඡාවකට අවස්ථාවක් ලැබුණා.නමුත් ඒ සාකච්ඡාවෙන් ලැබුණු පිළිතුර සම්බන්ධයෙන් සෑහිමකට පත්වෙන්න බැහැ.එතැනදී කියාසිටියේ 2020 ග්‍රාමීය කමිටු නම් ලැයිස්තුව අනුව සහනාධාර බෙදා දුන් බවයි.සමෘද්ධි සහනාධාර ලබා දීමේදී රජයේ චක්‍රලේඛ වල බලපෑම ගැන සඳහන් කළත් මහජන නියෝජිතයන් ලෙස අපිට ඒ සම්බන්ධ දැනුවත් කිරීමක් කරන්නේ නැහැ.සමෘද්ධිය ලැබෙන්න ඕනි අයට නෙමෙයි ලැබෙන්නේ.වතු ක්ෂේත්‍රයට පමණක් කිසිදු සමෘද්ධි නිලධාරියෙක් නැහැ.සමෘද්ධී නියාමක අවුරුදු දෙකකින් වත්තට ඇවිත් නැහැ.මම ඒ පිළිබඳව පැහැදිලි කරලා කිව්වට පස්සේ සමෘද්ධි නිලධාරීන් පුරප්පාඩු බව පැවසුවා. පසුගිය කාලයේ LOLC මගින් සහනාධාර බෙදාදීමේ වැඩසටහන සඳහා බෙදා දිය යුතු අයගේ ලැයිස්තුවක් ඉල්ලා සිටියත් ඒ පිළිබඳව තොරතුරු ලබා ගන්න කවුරුත් සිටියේ නැහැ.සමෟද්ධි නිලධාරීන් ගම සමග සමීප සම්බන්ධතා පවත්වනවා නම් මේ තරම් ගැටළු ඇතිවන්නේ නැහැ.

1. **ගරු මන්ත්‍රීනි චම්පිකා මදුමතී මහත්මිය**

සමෘද්ධි සම්බන්ධ ගැටළු සාකච්ඡා කළ නිසා තවත් කරුණක් සඳහන් කරන්න ඕනි.ප්‍රදේශයේ සමෘද්ධිලාභින් කරවිට සමෘද්ධි බැංකුවේ සේවය ලබා ගන්නවා.එහිදි උදෑසන පැමිණි පිළිවෙලට අංක ලබාදෙනවා.නමුත් සමහරු එම අංක සියල්ල තම හිතවතුන් උදෙසා ලබාගැනීම නිසා පසුව පැමිණෙන අයට එම අවස්ථාව මගහැරෙනවා.ඒ නිසා බොහෝ පිරිසක් අපහසුතාවයට පත්වෙනවා.ඒ නිසා මේ සම්බන්ධවත් වගකිව යුතු නිලධාරීන් දැනුවත් කරන ලෙස ඉල්ලා සිටිනවා.

1. **ගරු මන්ත්‍රී නුවන් බෝඹුවල මහතා**

සිසුසැරිය බස් රථයක් යෙදවීම පිළිබඳ පසුගිය සභාවාර කිහිපයකම කතා කළා.එපරිද්දෙන් දැන් කලවාන ඩිපෝව මගින් කලවාන සිට සීවලි විද්‍යාලය දක්වා බස් රථයක් යොදවා තිබෙනවා.ඒ සම්බන්ධ ස්තුතිකරමින් ලිපියක් යොමුකරන ලෙස ඉල්ලා සිටිනවා.

මෙගාවොට් 3000 ට වැඩි අධික විදුලි පාරිභෝජන අවස්ථාවේ හිටපු ජනාධිපති මහින්ද රාජපක්ෂ මහතා විසින් 25%ක මිල අඩුකිරීමක් ලබා දුන්නා.එම පාලන කාලයේ ජනතා විරෝධය මැද්දේ නොරෝච්චෝලේ,ඉහළ කොත්මලේ බලාගාර ඉදිකිරීමට කටයුතු කළා.සාම්පුර් බලාගාරය ස්ථාපිත කිරීම සඳහා ලොකු වෙහෙසක් ගත්තා.නමුත් එය යහපාලන ආණ්ඩු සමයේදී නැවැත්වීමට කටයුතු කළා.වත්මන් ජනාධිපතිවරයා හැරෙන්න විදුලි බිල වැඩිවෙලා කියලා හඬ නගන බොහෝමයක් පිරිස සාම්පුර් බලාගාරට නැවැත්වීමට කටයුතු කළා.අවසාන වශයෙන් උමා ඔය බලාගාරය හැදෙද්දි පානීය ජල අර්බුදයක් එනවා යැයි පවසමින් බාධා කළා.නමුත් එය ඉදිවෙමින් පවතිනවා ඒ තුළින් මෙගාවොට් 170ක ධාරිතාවක් ලබාදීමට නියමිතයි.මේසා විශාල ව්‍යාපෘති සම්බන්ධයෙන් බහුතර මිනිසුන් ලොකු අවබෝධයකින් නෙමෙයි ඉන්නේ.බොරු බිල්ලන් යැයි මවාපාමින් මිනිසුන් මුළා කරනවා.රටක පුරවැසියෙකු ලෙස නොකළ යුතු දේ විශේෂයෙන් ජනතා විමුක්ති පෙරමුණ මේවා අඩපණ කරන්න කටයුතු කරනවා.මොන නායකයා ආවත් විදුලිබලය සඳහා ඇති ඉල්ලුම දිනෙන් දින වැඩිවෙන බව අවබෝධයකින් යුතු වියයුතුය.ඒ පිළිබඳව මුලිකව අධ්‍යයනය කරලා ඉදිරි වර්ෂය වෙනුවෙන් වැඩිවන ඉල්ලුම සපුරාගන්නේ කෙසේද යන්න සැලසුම් සකස් කළ යුතුයි.නමුත් දුෂ්ට දේශපාලනය නිසා කරන්න හැකියාවක් තිබුණේ නැහැ.ඇත්තටම එවැනි දේශපාලන තත්වය පිළිබඳ කණගාටු වෙනවා.යම් සාධනීය දෙයක් වෙනවා නම් ඒ සඳහා උත්තේජනයක් ලබා දීය යුතුය.මේ කාලය ඉතා අමාරු කාලයක්.මේ අවස්ථාවේ රට බාරගන්න කෙනෙක් සිටියේ නැහැ.රට යම් ස්ථාවර මට්ටමකට ගෙන ඒමට වත්මන් ජනාධිපතිවරයා කටයුතු කර තිබෙනවා.රාජ්‍ය ආයතන වලින් ජනතාව මත පැටවෙන බර හඳුනාගෙන ඒවා සඳහා සාධනීය ක්‍රියාමාර්ග ගැනීමට කටයුතු කරනවා.ඉදිරියේදී අපිට දුක් විඳින්න වෙයි.නමුත් අනාගත පරපුරට හොඳ කාලයක් උදාවෙයි.

නෙළුම් කුළුන ඉදිකළේ රටේ ආර්ථික සංවර්ධන වේගය 8% ක පවතින කාලයේදීය.ඒ අවස්ථාවේ නෙළුම් කුළුන වෙත විශාල ආයෝජන ඇති වීමේ අවස්ථාව තිබුණා.දකුණු ආසියාවේ ඇති උසම කුළුන ලෙස ජනසන්නිවේදන ක්ෂේත්‍රයට නව දැක්මක් ඇතිකිරීමට හැකියාව එමගින් තියෙනවා.රාජ්‍ය නිළදාරීන් දේශපාලඥවයින් ගැන කිසිදු තැකීමක් නැහැ.නමුත් දේශපානය රට තුළ ක්‍රියාත්මක වෙන්න ඕනි.පැරණි දේශපාලඥයින් හොරු වෙන්න ඇති.නමුත් නව දේශපාලන පරපුර එසේ නොවේ.රටේ පාලන තන්ත්‍රය පිළිබඳ දේශපාලඥයින් ලෙස අවබෝධයක් තිබිය යුතුය.අපි දැනුවත්ව සිටින නිසා අපිට පුළුවන් ආකාරයෙන් මිනිසුන් දැනුවත් කරන නිවැරදි දේශපාන රටාව ඉදිරියට කරගෙන යමු කියා පවසමින් මගේ අදහස් දැක්වීම අවසන් කරනවා.

1. **ගරු මන්ත්‍රී ආර්.ඒ වසන්ත මහතා**

රටක් විදිහට දේශාපාලනිකව අපි සංකීරණ අවස්ථාවක ඉන්නවා.රාජ්‍ය සේවකයන් තැකීමක් නොකරන්නේ අරගලය නිසා නෙමෙයි.මෙතෙක් දේශපාලකයින් විසින් සිදුකරන ලද ආර්ථික,දේශපාලනික,සමාජීය පරිහානිය නිසයි.ඒ නිසා තවමත් මේ තත්වයට රට පත්කරපු අයගේ සුදුහුණු නොගෑ යුතුය.සාම්පුර් බලාගාරය,උමා ඔය ව්‍යාපෘතිය සම්බන්ධ විවේචන ගෙන ආවේ රටේ තිරසර සංවර්ධනය හමුවේ ආර්ථික වර්ධනය පමණක් නොව රටේ භුගෝලියව ඉදිරි පැවැත්ම ගැන අවබෝධයක් තිබිය යුතු නිසාය.විදුලිබල මණ්ඩලය විදුලි අවශ්‍යතාවයෙන් 80%ක්ම පෞද්ගලික අංශයෙන් මිලට ගන්නවා.ඇයි ඒවා නවත්වන්න බැරි.සාම්පුර්,උමා ඔය ගැන කතා කරන්න කලින් දේ දේශපාලනයෙන් දකින්න ඕනි එතැන.රනිල් වික්‍රමසිංහ හෙට දවසේ මේවාට උත්තර දෙයි කියලා හිතුවත් ඒක වැරදියි.මෙම ආයතන වල මුල්‍ය පාඩුව ශේෂය මත සසඳමින් ඒ බරත් ජනතාවට ලබා දෙන බව නියතයි.මේ රට සුන්දර රටක්,සමකය ආසන්නයේ පිහිටා ඇති භුගෝලිය සම්පත් රාශියක් හිමි දේශගුණික තත්වය අනුව අපේ රටේ wind power,soler panel යන ව්‍යාපෘති ක්‍රියාත්මක කළ යුතුය. නෙළුම් කුළුන වෙනුවට ඒවාට ආයෝජන කළා නම් දරාගන්න බැරි අර්බුදයකට මුහුණ දීමට සිදු නොවෙන්න තිබුණා.රනිල් වික්‍රමසිංහ ජනාධිපතිවරයා ලෙස මේ රට ගොඩගන්නවා කියලා හිතන්න අමාරුයි.මොකද එතුමා ඇතුළු පිරිස ලක්ෂ 120 ක් වියදම් කරලා එංගලන්තයේ මල ගෙදර යනවා.කොන්දේසි විරහිතව පත්වු වංචනික ජනාධිපති කෙනෙක්.පන්ති ආරක්ෂා කිරීමට ඔවුන් ගහපු ගේම් එකක්.දූෂිත මිනීමරු,තක්කඩි දේශපාලනය නිසා රට මේ තත්වයට පත්වෙලා තියෙනවා.

ඇක්ෂා හා සෝෆා ගිවිසුම් මගින් ඉදිරියේදී චීනයේ ආරක්ෂාවට තර්ජනයක් ඇතිවුවහොත් මුහුදු සීමාවට වඩා ඉහළින් පිහිටා ඇති නෙළුම් කුළුණ යුද සන්නිවේදන රේඩාර් සඳහා භාවිතා කිරීමට අපේක්ෂාවෙන් එය ඉදිරිකිරීමට ණය ලබා දුන් බව මතවාදාත්මකයි.මම වැඩිදුර කතාකරන්න අදහස් කළේ නැහැ.නමුත් නුවන් මන්ත්‍රීතුමා මාතෘකා ලබා දුන් නිසා තමයි වැඩිදුර කතාකළේ.

පසුගිය අරගලය සැබෑ අරගලයක් නෙමෙයි.නමුත් ඉදිරියේදී කන්න නැතිව,බෙහෙත් නැතිව නොනවතින රැල්ලක් ඇතිවෙනවා නිසැකයි.කන්න නැතිව තමන්ගේ ළමයි අඬද්දී,බෙහෙත් නැතිව තමන්ගේ අය මැරෙද්දි සීමාවන් ඉක්මවා යනවා.දේශපාලනය තියෙන්නේ සමහර සීමාවන්ට එහායින්.එදාට මිනිසුන් ඉවසන්නේ නැහැ.ඒක මහා අකාරුණික තත්වයක්.ඒකට ඔවුන් තල්ලුකළේ තක්කඩි දේශපාලනය.මහජනයා වෙනුවෙන් පෙනී සිටින මහජන නියෝජිතයන්ගේ යුතුකම වනුයේ වැරදි දේට වැරදි කියන්න.නිවැරදි දේට නිවැරදි කියන්න.තක්කඩිකම් තියෙන්නේ කොතනද.අපි ඒ වෙනුවෙන් හඬක් නැගිය යුතුයජනතාවගේ පැත්තේ හිටගන්න.ඒ නිසා අපි ඉතා වගකීමෙන් ඉදිරි දේශපාලනය ගැන අවබෝධයකින් කටයුතු කළ යුතුයි.

1. **ගරු මන්ත්‍රී චමින්ද කුමාර මහතා**

පාර්ලිමේන්තුවේ කතා කරන්න ඕනි ප්‍රශ්න සභාවේ කතා කරනවා කියලයි.මට හිතෙන්නේ.ඒති මට කතාකරන්න තියෙන්නේ ගමේ ප්‍රශ්න.දෙල්වල ප්‍රදේශය ඉතා අනාරක්ෂිත වෙලා තියෙනවා.පසුගිය සිද්ධින් වලට අදාල සැකකරු කලවාන පොලිසියට භාර වෙලා තියෙනවා.දෙල්වල පොලිසිය නම් කියන්නේ එයාලා අල්ලා ගත්තා කියලා.විශේෂයෙන් මතත් කරන්න ඕනි අපේ ප්‍රේමරතන නායක හාමුදුරුවෝ.උන්වහන්සේ මේ සිද්ධියේදී සැකකරු සොයා ගැනීමට දැඩි කැපවීමක්,පරිශ්‍රමයක් දැරුවා.දෙල්වල පොලිසිය ගැන නම් කතා කරලා වැඩක් නැහැ.කසිප්පු වෙළඳාම දැන් වෙනදාටත් වඩා ජයටම කරගෙන යනවා.

දෙල්වල කන්ද දක්වා තවමත් කලින් සභාවල සඳහන් කළ ලංගම බස්රථය ධාවනය වෙන්නේ නැහැ.ඒත් එක්කම කියන්න ඕනි දෙල්වල කන්ද වෙත ධාවන වන මාර්ගස්ථ ප්‍රවාහන අධිකාරියට අයත් ලක්මාල් බස්රථය පෙ.ව 7.45 /ප.ව 12.45 වැනි වේලාවන්ට ධාවනය කිරීමට නියමිත තිබුණත් නියමිත වේලාවට ධාවනය වෙන්නේ නැහැ.ඒ නිසා මිනිසුන් තවත් අසරණ වෙනවා.ඒ ගැන නියමිත බලධාරීන් දැනුවත් කරන්න කියලා ඉල්ලා සිටිනවා.

අපේ ශාන්ත සේනා රත්නායක් මන්ත්‍රීතුමා කරන ලද සමාජ මෙහෙවරට ශ්‍රී ලංකා නිදහස් පක්ෂය නියෝජන කරන අනෙක් මන්ත්‍රීවරයා ලෙස මම බෙහෙවින් ස්තුතිවන්ත වෙනවා.අපේ දෙල්වල මන්ත්‍රීතුමිය ප්‍රකාශ කළ මාර්ගය සම්බන්ධව යමක් කියන්න ඕනි.වැඩකට නැති පාරකට කොන්ක්‍රිට් කළා කියලා එතුමිය ප්‍රකාශ කළා.එතුමා එහෙම කෙනෙක් නෙමෙයි.එහෙම විරුද්ධ වුණා නමි ඒ වේලාවේ දැනුම් දෙන්න තිබුණා.එම පාරේ ජීවත් වන පවුල් ප්‍රමාණය අඩුයි.ඒත් බොහෝ ගම්වාසීන්ගේ වතු වලට එම මාර්ගයෙන් පිවිසෙන්න පුළුවන්.හිටපු මන්ත්‍රීතුමා රත්නායක නිලමේ මන්ත්‍රීතුමා ප්‍රදේශයට බොහෝ සේවය කළ කෙනෙක්.

තව දෙල්වල ප්‍රදේශවාසීන්ගේ විශේෂ ඉල්ලීමක් තියෙනවා.එම ප්‍රදේශයේ කෘෂීකාර්මික කටයුතු බහුලව පවතින බැවින් දෙල්වල සහ දෙල්වල කන්ද ප්‍රදේශ වලට වෙන් වෙන් වූ ගොවි සමිති පිහිටුවීම සඳහා ගොවිජන සේවා දෙපාර්තමේන්තුව වෙත යෝජනාවක් ඉදිරිපත් කරන ලෙස ඉල්ලා සිටිනවා.තවත් වැඩිදුර කතාකරන්න අදහසක් නැහැ.සියළු දෙනාටම තෙරුවන් සරණ ප්‍රාර්ථනා කරනවා

1. **ගරු උප සභාපති විජිත වැරණියගොඩ මහතාගේ අදහස් දැක්වීම**

ගරු සභාපතිතුමා හදිසි අවශ්‍යතාවයක් නිසා ගරු සභාවෙන් නික්ම ගියා.මේ මොහොත දක්වා සාර්ථකව සභාවේ කටයුතු කරගෙන යාමට හැකිවුණා.ඒ වෙනුවෙන් බෙහෝම ස්තුතියි.අදහස් දැක්වු සියළු මන්ත්‍රීවරුන් තමන් නියෝජනය කරන පක්ෂ වල මතයන් ප්‍රකාශ කළත් හැමෝම උත්සහ කරන්නේ ජනතාවගේ අදහස් වලට අවස්ථාව ලබා දෙන්න.පීඩාවට පත්ව ඇති ජනතාව වෙනුවෙන් ඔවුන්ට විසඳුම් ලබාදෙන්න සියළු දෙනාම එක්ව කටයුතු කළ යුතුයි.සහභාගී වු සියළුදෙනාටම තම ස්තුතිය ප්‍රකාශ කරමින් එදින සභාවේ කටයුතු අවසන් කරන ලදි.

ප.ව 12.35ට ගරු සභාවේ කටයුතු අවසන් කරන ලදි.

2022 සැප්තැම්බර් මස 20 වන දින සභාපති,

නිවිතිගල ප්‍රාදේශිය සභා කාර්යාලයේදි නිවිතිගලප්‍රාදේශීය සභාව,නිවිතිගල

* සියළු පුනරාවර්තන වියදම් (වැටුප් හා දීමනා, ගමන් වියදම්, අතිකාල, දුරකතන, ජල,විදුලි, පුවත්පත් බිල්පත්, ගොඩනැගිලි අළුත්වැඩියා හා නඩත්තු වියදම්, සංග්‍රහ වියදම් වැනි ගෙවීම්) ගරු සභාපතිතුමාගේ අධිකාරිත්වය යටතේ ගෙවීම් කිරීමටත්,
* රු.300,000.00 දක්වා ගොඩනැගිලි ඉදිකිරීම් සඳහා වන වියදම් හැර අනෙකුත් ප්‍රාග්ධන වියදම්(එනම් මාර්ග සංවර්ධනය, කාර්යාලයීය උපකරණ මිලදී ගැනීම, පුස්තකාල පොත් මිලදී ගැනීම) ගෙවීම් සඳහා සභාවේ ආවරණ අනුමැතියට යටත්ව සභාපතිවරයාට අධිකාරිය පැවරීමටත්,

1. **ගරු මන්ත්‍රී නුවන් බෝඹුවල මහතා**
2. **ගරු මන්ත්‍රී පියසේන පොල්වත්ත මහතා**

ගරු මන්ත්‍රී සුනිල් සේරසිංහ මහතා විසින් කළ ප්‍රකාශය දේශපාලනික පටු අරමුණින් නොකළ බවත් හුදෙක්ම ජනතාවගේ ගැටළු ගැන පමණක් සිතමින් කරන ලද්දක් බව ප්‍රථමයෙන් සඳහන් කරන ලදි.

එන්නත්කරණය අතිසාර්ථකව සිදු කරන ලද බව රජය විසින් ප්‍රකාශ කළත් ප්‍රමුඛතාවය ලබා දියයුත්තේ අවුරුදු 60ට වඩා වැඩි පුද්ගලයන්ට බව සෞඛ්‍ය බලධාරීන් විසින් ප්‍රකාශ කළත් එසේ නොකිරීම නිසා වයස්ගත මරණ අනුපාතය ඉහළ ගොස් ඇතිබවත් ඒ සඳහා රජය වගකිව යුතු බවත් සඳහන් කරන ලදි.

පුරාණ රජවරු විසින් වැව් බැඳි රාජ්‍යයන් වල අක්කර සියදහස් ගණනක් සංවර්ධනය කිරීම කළ බවත් එතුමන්ලා මිනිසුන් විසින් දේවත්වයෙන් පිදු බවත් සඳහන් කරන ලදි

ඒ ප්‍රදේශවල ජීවත් වන ජනතාව අලි ගම්මාන වලට වැදීම,ගොවිතැන් පාළු වීම,පොහොර ගැටළුව වැනි ප්‍රශ්න වලින් පීඩාවට පත්ව ඇති අවස්ථාවක,මුළු රටම කොවිඩ් වසංගතයකින් පෙළෙන අවස්ථාවක පරාක්‍රම සමුද්‍රය වටා ඇවිදින මංතීරු සකස්කිරීමට යෝජනා කිරීම උචිත නොවන බවත් ප්‍රකාශ කරන ලදි.

සියළු කොවිඩ් වසංගත තත්වයන් දුරු වී සියළු දෙනාටම නිදුක් නිරෝගී අනාගතයක් ප්‍රාර්ථනා කරමින් එතුමාගේ ප්‍රකාශ අවසන් කරන ලදි.

1. **ගරු මන්ත්‍රී චමින්ද කුමාර මහතා**

දෙල්වල ග්‍රාමීය රෝහලේ දැනට වෛද්‍යවරුන් දෙදෙනෙකු සේවය කරන නමුත් රාත්‍රී කාලයේදී කිසිදු වෛද්‍යවරයෙකු රෝහලේ රාජකාරී කටයුතු සඳහා නොමැති බවත් එනිසා ගම්වාසීන් දැඩි අපහසුතාවයට පත්ව ඇති බවත් සඳහන් කරන ලදි.එබැවින් ඒ සම්බන්ධව අදාල බලධාරීන් දැනුවත් කරන ලෙස ගරු සභාපතිතුමා වෙත ඉල්ලීමක් කරන ලදි.

දෙල්වල කොට්ඨාසයේ එන්නත්කරණය ක්‍රියාවලිය සාර්ථකව නිමකිරීමට හැකිවීම සම්බන්ධව තමා උද්ධාමයට පත්වන බව සඳහන් කරන ලදි.නමුත් ගරු මන්ත්‍රී සුනිල් සේරසිංහ මහතා විසින් සඳහන් කළ කරුණට පිළිතුරු වශයෙන් ප්‍රකාශ කර සිටියේ දෙල්වල ග්‍රාම නිලධාරීතුමියට ගරු මන්ත්‍රිනි ඉනෝකා ප්‍රියදර්ශනී මහත්මිය විසින් එන්නත්කරණ ක්‍රියාවලිය අතරතුර යම් දේශපාලනික බලපෑමක් සිදුකළ බවත්ය.එබැවින් ඒ සම්බන්ධ විධිමත් පරීක්ෂණයක් සිදුකළ යුතු බවත් සඳහන් කරන ලදි.

එමෙන්ම රම්‍ය සහන පදනම යටතේ දෙල්වල කොට්ඨාසයේ නිරෝධායනය වන පවුල් සඳහා සහනමළු බෙදාදීමට කටයුතු කළ ගරු හිටපු පළාත්සභා මන්ත්‍රී රම්‍ය කුමාර වීරසිංහ මැතිතුමාට තම ගෞරවණිය ස්තුතිය පළ කරන බවත් ප්‍රකාශ කරන ලදි.

දෙල්වල කොට්ඨාසය තුළ එන්නත්කරණයේදී සිදුවූ අසාධාරණය සම්බන්ධයෙන් ගරු මන්ත්‍රීතුමියගේ නම සඳහන් කිරීම සම්බන්ධයෙන් විරෝධය දැක්වූ ගරු උප සභාපතිතුමාට තම ප්‍රකාශය තුළින් යම් සිත්තැවුලක් වූයේ නම් ඒ පිළිබඳව සමාව අයැද සිටින බවත් ප්‍රකාශ කරන ලදි.

සියළු දෙනාටම නිදුක් නිරෝගී සුවය ප්‍රාර්ථනා කරමින් තම ප්‍රකාශය අවසන් කරන ලදි.

1. **ගරු මන්ත්‍රී ආර් ඒ වසන්ත මහතා**

ගරු මන්ත්‍රී චමින්ද කුමාර මහතාගේ ප්‍රකාශයේදී සඳහන් කරන ලදි දෙල්වල කොට්ඨසයේ එන්නත්කරණ වැඩසටහනේදී සිදු වූවා යැයි කියන දේශපාලනික බලපෑමට අදාල මන්ත්‍රීතුමියගේ නම සඳහන් කිරීම සදාචාර සම්පන්න නොවන බව පැවසුවත් එසේ ක්‍රියාවන් සිදුකිරීම සදාචාර සම්පන්න නොවන බවත් ප්‍රකාශ කරන ලදි.

නිවිතිගල ප්‍රාදේශිය සභාවේ සේවයේ නියුතුව සිටියදී හදසි හෘදයාබාධයකින් අප අතරිවන් වෙන් වු කාර්මික නිලධාරීතුමියගේ අභාවය වෙනුවෙන් ඉමහත් කණගාටුව ප්‍රකාශ කරන අතර එවැනි දිගුකාලීන අසනීප ඇති නිලධාරීන් බොහෝ වගකීම් සහිත රාජකාරී කටයුතු වල නියැලීම පිළිබඳ දෙවරක් සිතා බැලිය යුතු බව ප්‍රකාශ කරන ලදි.

ගියවර සභාවාර්තාවේ අදහස් දැක්වීමේ සඳහන් වී ඇති පරිදි ගුරු වර්ජනය නිසා කොවිඩ් සීඝ්‍ර ව්‍යාප්තියක් සිදු වූ බවත් ඒ සඳහා ජනතා විමුක්ති පෙරමුණේ මැදිහත් වීමක්ද තිබූ බවත් සඳහන් වී ඇති බව තමා දුටු බව ප්‍රකාශ කරන ලදි.නමුත් කොවිඩ් ව්‍යාප්තිය පාලනය කර එට විවෘත කර ඇති බව රජය විසින් ප්‍රකාශයට පත්කර ඇති අවස්ථාවක ගුරු වර්ජනය සිදු කළ බවත් කොවිඩ් ආසාදිතව ගුරුවරුන් ජීවිතක්ෂට පත්ව ඇති බව දැක්වෙන විස්තර සමාජ මාධ්‍ය වල අසත්‍ය ප්‍රචාරණයන් විවිධ වූ විවිධ මඩ බලකා පාර්ශව මගින් පැතිරවූ බවත් සඳහන් කරන ලදි.එබැවින් දේශපාලනික අසමත්වීම් මත ගුරු වැටුප් තීරණය නොකළ යුතු බවත් එතුමා වැඩිදුරටත් ප්‍රකාශ කරන ලදි.

පදනම් විරහිත කරුණු පදනම් කරගෙන අසත්‍ය පුරාජේරු පවසමින් රට තවත් අගාධයට පත් නොකළ යුතු බවත් රටේ උද්ගත වී ඩොලර් හිඟය හමුවේ අවශ්‍ය ඖෂධ,අත්‍යාවශ්‍ය භාණ්ඩ ආනයනය ගැටළුවක්ව පවතින බවත් ඒ සඳහා විසඳුම් සෙවීමට රජය යොමු විය යුතු බවත් සඳහන් කරන ලදි.

පවතින කොවිඩ් තත්වය හමුවේ සෞඛ්‍ය සේවාවන් සඳහා විශාල පිරිවැයක් දැරීමට සිදුව ඇති පසුබිමක දේශපාලකයින්ට මිලියන ගණනින් වංචා කිරීමට ඉඩ සැලසීම යෝග්‍ය නොවන බවත් ප්‍රකාශ කරන ලදි.

ගරු මන්ත්‍රී පියසේන පොල්වත්ත මහතාගේ ප්‍රකාශයේ සඳහන් වූ පරිදි අලිමිනිස් ගැටුමින් ජනතාව පීඩාවට පත්ව ඇති බවත් එසේ වීමට හේතු සඳහන් කරමින් කියා සිටියේ අලිමංකඩ වසා දමමින් ගම් උදාන ඇතිකළ බවත් අලිඇතුන් පුනරුත්ථාපනය සඳහා වෙන්කරන ලද අක්කර 25000ක තිස්සමහාරාමයේ භූමීය පෞද්ගලික සමාගම් වලට කෙසෙල් වගාකිරීමට ඉඩ හැරීම තුළින් එවැනි දේ සිදුවූ බවය.

රටේ මේ ඇති වී ඇති වසංගතය ඉක්මනින් දුරු වී රටේ ජනතාවගේ සුභසිද්ධිය උදෙසා නිවැරදි තීන්දු තීරණ ගැනීමට පවතින රජයට ශක්තිය ධෛර්‍යය ලැබේ වේවා යැයි ප්‍රාර්ථනා කරමින් තම ප්‍රකාශය අවසන් කරන ලදි.

1. **ගරු මන්ත්‍රී සුරේෂ් කාන්ත් මහතා**

නිවිතිගල ප්‍රාදේශිය සභාවේ කාර්මික නිලධාරීතුමියගේ හදිසි අභාවය වෙනුවෙන් තමාට සහභාගී වීමට නොහැකි වූ බවත් තම බලවත් ශෝකය ප්‍රකාශ කරමින් එතුමා තම අදහස් දැක්වීම ආරම්භ කරන ලදි.

රජයේ දේශපාලකයෙන් මාධ්‍ය්‍යට ප්‍රකාශ කළ කරුණක් මතුකරමින් එතුමා කියා සිටියේ ගුරුවර්ජනය ශ්‍රී ලංකා පොදුජන පෙරමුණේ නිර්මාණයක් බව සැකසහිත බව තමාට හැඟෙන බවත් ප්‍රකාශ කරන ලදි.

කොවිඩ් නිසා නිරෝධායනයට ලක්වන පවුල් වෙනුවෙන් ලබා දෙන සහන මළු අඩුආදායම්ලාභී පවුල් සඳහා ලබාදීමේ නව චක්‍රලේඛයක් නිකුත් කර ඇති අතර එනිසා වතුජනතාවට ඒ ලබාදුන් සහනයත් දැනට නොලැබෙන බව සඳහන් කරන ලදි.වතු පවුල් වල ජනතාවගේ ජීවිකාව පිළිබඳව මෙවැනි තීන්දු තීරණ ගන්නවාදැයි දෙවරක් සිතා බැලිය යුතු බවත් වතු ආශ්‍රිත රැකියා වලට දෛනිකව වාර්තා කළහොත් පමණක් ඔවුන්ට හිමි මාසික වැටුපට හිමිකම් ලබන අතර එසේ නොමැති අවස්ථාවක ඔවුන්ගේ ආදායම අහිමි වී යන බවත් සදහන් කරන ලදි.එසේ තිබියදී ඔවුන්ට සහන මළු සඳහා හිමිකම් නොලබන්නේ මන්දැයි එතුමා විසින් ප්‍රශ්නයක් නගන ලදි.

රජවේ නිලධාරීන්ට චෝදනා කිරීමට තමා මැලි වුවත් රුපියල් දෙදහසේ දීමනාව ලබා දීමේදී දුරකතන මගින් විමසා පවුල් පසුබිම ගැන නිසි අවබෝධයක් නොමැතිව තීන්දු තීරණ ලබාගැනීම පිළිබඳ තමාගේ ප්‍රසාදයක් නොමැති බවත් රුපියල් දෙදහසේ දීමනාව බෙදී යාම විනිවිදබවකින් තොරව සිදුවන බවත් ඒ සම්බන්ධව අදාල බලධාරීන් දැනුවත් කරන ලෙසත් පවසමින් තම ප්‍රකාශය අවසන් කරන ලදි.

1. **ගරු සභාපති කුලතුංග ලියනගේ මහතා**

කෙටිකාලයක් නිවිතිගල ප්‍රාදේශිය සභාවේ සේවයේ නියුතුව සිටියදී හදිසියේ අප අතරින් වෙන් වූ කාර්මික නිලධාරීතුමියගේ පවුලේ සාමාජිකයන් වෙත තමා ඇතුළු මන්ත්‍රී මණ්ඩලයේ බලවත් කණගාටුව ප්‍රකාශ කරන බවත් ප්‍රකාශ කරන ලදි.

ගරු මන්ත්‍රී සුරංග ප්‍රභාත් කුමාර මහතාගේ යෝජනාවකට අනුව ගඟුල්විටිය ප්‍රදේශයේ පදිංචි ජපන් ශිෂ්‍යත්වයක් හිමි කරගත් දැරියක් සඳහා ලැප්ටොප් පරිඝනකයක් ලබා දීම සඳහා ඉල්ලීමක් ඉදිරිපත් වුවත් සභා අරමුදල් මගින් රුපියල් විසිපන්දහසක මුදලක් පමණක් ඇයට ලබා දීමට අනුමැතිය ලබා දීම සඳහා ගරු ආණ්ඩුකාරතුමා වෙත ඉදිරිපත් කළ අතර එහිදි එතුමාගේ කාරුණික අවධානය මේ සඳහා යොමුකොට ඇය වෙත රුපියල් එක්ලක්ෂ අනුදහසක් පමණ වටිනා DELL වර්ගයේ ලැප්ටොප් පරිඝනයක් ලබා දීමට කටයුතු කිරීම පිළිබඳ එතුමා වෙත තමා ඇතුළු ගරු සභාවේ ගෞරවණීය ස්තුතිය පිරිනමන බව සඳහන් කරන ලදි.

කොවිඩ් වසංගතය හමුවේ ග්‍රාමීය ජනතාවගේ ගැටළු වෙනුවෙන් තම උපරිම කැපවීමෙන් කටයුතු කරන ලෙස ගරු මන්ත්‍රීවරුන්ගෙන් ඉල්ලීමක් කරන ලදි.

වර්ෂ 1977ට පෙර ශ්‍රීලංකාව තුළ දේශීයව ටයර්,තුනී ලෑලි,පේෂකර්ම කර්මාන්ත වලින් ස්වයංපෝෂිතව පැවතුණද 1977 විවෘත ආර්ථිකයෙන් පසු ඒ සියළු කර්මාන්ත පරිහානියට පත් වූ බවත් හිටපු ගරු ජනාධිපති ආර් ප්‍රේමදාස මහතාගේ සංකල්පයකට අනුව බිහිවූ ඇඟළුම් කර්මාන්තශාලා වලින් දැනටත් රටේ ආර්ථිකයට සලසන සේවය පිළිබඳ තමාගේ ප්‍රසාදය හිමිවන බවත් ප්‍රකාශ කරන ලදි.

ශ්‍රී ලංකාව තුළ 67% ටත් වඩා වැඩි ප්‍රමාණයකට දැනටමත් එන්නත් මාත්‍රා දෙකම ලබාදී අවසන් බවත් ඉදිරියේදී රටේ කටයුතු යථා අයුරින් පවත්වාගෙන යාමට හැකිවේ යැයිද ප්‍රකාශ කරන ලදි.

පවතින දේශපාලන පසුබිම හමුවේ ඉදිරි අනාගතයේදී රටට සේවයක් කිරීමට හැකි දේශපාලන පක්ෂයක් හෝ ජනතාවගේ සුභසිද්ධිය වෙනුවෙන් කටයුතු කරන නායකයින් බිහිවීම අස්ථීර නොවන බවත් ප්‍රාදේශිය දේශපාලකයින් ලෙස තමාට හැකි පමණින් ජනතාවට සේවය කිරීමට කටයුතු කළ යුතු බවත් ප්‍රකාශ කරන ලදි.

ගරු සභාවට සහභාගී වු සියළු දෙනාටම තම ස්තූතිය ප්‍රකාශ කරමින් එදිනට නියමිත සභාවේ කටයුතු අවසන් බව දන්වන ලදි.

ප.ව 12.30ට ගරු සභාවේ කටයුතු අවසන් කරන ලදි.

2021.09.21 වන දිනැති ඉහත සභා වාර්තාවේ සංශෝධන කිසිවක් නොතිබූ බැවින් 2021.10.21 වන දින පැවැත්වූ මාසික සභා රැස්වීමේදී ගරු මන්ත්‍රීවරුන්ගේ හා මන්ත්‍රීතුමියන්ගේ ස්ථිරත්වයෙන් සභා සම්මත විය.

2021 සැප්තැම්බර් මස 21 වන දින සභාපති,

නිවිතිගල ප්‍රාදේශිය සභා කාර්යාලයේදි නිවිතිගලප්‍රාදේශීය සභාව,නිවිතිගල